पिराय कितलीय जावं, मनीस कितलेय व्हड जावं, ताच्या घरच्यां खातीर तो वा तें सदां ल्हानच उरता आनी तें लेगीत फक्त घरच्यांक जाय तेन्नाच. जसो जसो वेळ वता तशी तशी पिरायूय वाडत वता आनी पिराये वांगडा खुबश्यो गजालीय बदलत वतात. शारिरीक बदल, मनशाचो स्वभाव गूण, वागपाची तरा, जगपाची रीत आदी गजालींनी बदल येता. मनशाचेर खूबदा आयिल्लो वेळ, परिस्थिती, तशेंच जिणेंत आयिल्लें साबार बरे- वायट प्रसंग ताका ल्हान पिरायेचेरूच जुंवानपणाचीं सोंपणां चडपाक लायतात. त्यावेळार तांच्या भुजार पडिल्लें मणभर वजें तांकां रातयां भितर जापसालदार करतात. भुरगेपण, जुंवानपण आनी जाण्टेपण हें मनशाचे जिणेंतले तीन पावडें, जातूंत मनश्यांक वेगवेगळ्या प्रसंगाक तोंड दिवचें पडटा. जायत्यो जापसालदारक्यो सांबाळच्यो पडटात. जायतीं नातीं पाळचीं पडटात.
 असो सूर फक्त एकाच घरांत न्हय तर प्रत्येक घरांत आयकूपाक येता. मागीर तें चली घरांत काम करूं वा ना करूं. खूबदां अशेंय आयकूंक येता चड करून चलयां खातीर चड करून घरची वा शेजारी म्हणटात, 'चलयेक आतां बाविसावें लागलें. ताची पिराय वाडत रावल्यार कोण लग्न जातलो ताचे कडेन? बेश्टेंच शिकत रावलें आनी कोण फाल्यां लग्न जावूना जाल्यार कितें फायदो त्या शिक्षणाचो? ' वेगवेगळ्या लोकांचीं तरातरांचें उलोवप. केन्नाय एकलोच वेगवेगळे तरेन उलयता. ह्या समाजांत शिक्षण आनी पिराये वयल्यान अदमास करपाचो, समज, गैरसमज करून घेवपाचो प्रकार सगल्यांकूच दिश्टी पडटा.
 मात पालकांची.
 आमच्या भारतांत बरेच कडेन भुरगीं व्हडलीं जालीं तरी आवय- बापाय वांगडा रावतात. सगलेच न्हय, पूण कांय पालक लग्न जाल्ल्या आपल्या पुताक पसून सुचोवण्यो करतना दिसतात. अर्थांत सगल्या भुरग्यांक हें आवडना. प्रत्येक भुरग्याक स्वतंत्र पद्दतीन निर्णय घेवपाक दिवंक जाय. ताका चूक आनी बरोबर कितें तें कळुदी. मात, तो वायट मार्गाक लागचो ना, स्वताचें अर्थीक लुकसाण करून घेवचोना हाचेर पालकांनी बारीक नदर दवरपाक जाय. जाण्ट्यांनी ताका मार्गदर्शन करपाक जाय. मात चुकत माकत, धडपडत ताका स्वताच्या पांयांचेर उबो रावंदी. निर्णय घेवं दी. विदेशांत भुरगीं पिरायेन थारावीक वर्सांची जालीं काय वेगळीं रावतात. . स्वताचे निर्णय स्वता घेतात. अर्थांत आवय- बापायचें लक्ष आसता तांचेर. तेन्ना आमच्या पालकांनीय भुरग्यांक मळबांत उडपाची मेकळीक दिवंक जाय. ताचो त्या भुरग्यांक, पालकांक आनी आमच्या राज्याक, पर्यायान देशाक फायदो जातलो, हातूंत दुबाव ना.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 